અમદાવાદ: વડા પ્રધાન નરેન્દ્ર મોદી દ્વારા કાળું નાણું, નકલી નોટ અને ભ્રષ્ટાચાર પર અંકુશ મુકવા ગઇ કાલ મધરાતના બાર વાગ્યાથી ચલણમાં હયાત રૂ.પ૦૦ અને રૂ.૧૦૦૦ની નોટ પર પ્રતિબંધ મુકાતાં સમગ્ર દેશમાં હલચલ મચી ગઇ છે. કેન્દ્રીય સરકારની આર્થિક ક્ષેત્રની ‘સર્જિકલ સ્ટ્રાઇક’થી ભલભલા ઊંઘતા ઝડપાયા છે. આની સાથે સાથે નવી રૂ.પ૦૦ અને રૂ.ર૦૦૦ની નોટ ચલણમાં મૂકવાની દિશામાં સમયબદ્ધ કાર્યક્રમ જાહેર કરાયો છે. જે અનુસાર આજે દેશના ઇતિહાસમાં પ્રથમ વખત તમામ બેન્કનાં ઓટોમેટેડ ટેલર મશીન (એટીએમ મશીન) આજે બંધ રહ્યાં છે.